section_heading: Nakon 2. svjetskog rata
paragraph_text: Obnavlja se 1952. godine i djeluje pri građevinskom poduzeću Ivan Lučić Lavčević pod imenom SD "Lavčević". U travnju 1953. klub mijenja ime i postaje SD "Dalmatinac". Tijekom 1950-ih i početka 1960-ih godina klub je imao seniorsku postavu s kojom je sudjelovao u ligi Splitskog nogometnog podsaveza, koga su bili trostruki prvaci u tom razdoblju. Na kvalifikacijama za ulazak u drugu saveznu ligu se nisu uspjeli izboriti. U tom razdoblju, dok je Hajduk nastupao sa svojom legendama (Beara, Broketa, F. Matošić, Vukas...), Dalmatinac im je bio "sparing partner". Naime, svake srijede igrale bi se utakmice između ta dva kluba, toliko kvalitetne i ozbiljne da bi ih znalo promatrati i po četiri tisuće gledatelja.